ਸੇਵਾ ਵਿਖੇ,

ਮਾਨਯੋਗ ਐਸ.ਡੀ.ਓ. ਸਾਹਿਬ,

ਪੰਜਾਬ ਸਟੇਟ ਪਾਵਰ ਕਾਰਪੋਰੇਸ਼ਨ ਲਿਮਟਿਡ,

ਟੌਹੜਾ।

ਵਿਸ਼ਾ: ਮੀਟਰ ਚੈਲੰਜ ਕਰਨ ਸੰਬੰਧੀ।

ਸ਼੍ਰੀ ਮਾਨ ਜੀ,

ਬੇਨਤੀ ਹੈ ਕਿ ਮੈਂ ਰਜਿੰਦਰ ਕੁਮਾਰ ਪੁੱਤਰ ਕਾਂਤ ਕੁਮਾਰ ਵਾਸੀ ਤਹਿਸੀਲ ਨਾਭਾ ਜਿਲ੍ਹਾ ਪਟਿਆਲਾ ਦਾ ਰਹਿਣ ਵਾਲਾ ਹਾਂ। ਇਹ ਕਿ ਇੱਕ ਬਿਜਲੀ ਕੁਨੈਕਸ਼ਨ ਖਾਤਾ ਨੰ. K64KT140880X ਜੋ ਕਿ ਭੱਠਾ ਟੌਹੜਾ ਵਿਖੇ ਚੱਲ ਰਿਹਾ ਹੈ। ਇਹ ਕਿ ਉਕਤ ਕੁਨੈਕਸ਼ਨ ਦਾ ਲੋਡ ਸਿਰਫ 1.98 ਕਿਲੋਵਾਟ ਹੈ ਅਤੇ ਇਹ ਕਨੈਕਸ਼ਨ NRS ਕੈਟਾਗਰੀ ਦਾ ਹੈ। ਉਕਤ ਕੁਨੈਕਸ਼ਨ ਵਾਲਾ ਮੀਟਰ ਖਪਤ ਤੋਂ ਜਿਆਦਾ ਯੂਨਿਟਾਂ ਦੀ ਖਪਤ ਦਰਸਾਉਂਦਾ ਹੈ। ਮੈਂ ਉਕਤ ਕੁਨੈਕਸ਼ਨ ਦੇ ਮੀਟਰ ਨੂੰ ਚੈਲੰਜ ਕਰਦਾ ਹਾਂ। ਇਸਨੂੰ ਐਮ.ਈ. ਲੈਬ ਵਿੱਚ ਮੇਰੀ ਗੈਰ-ਹਾਜ਼ਰੀ ਵਿੱਚ ਚੈੱਕ ਕਰਵਾਇਆ ਜਾਵੇ। ਲੈਬ ਦੀ ਜੋ ਵੀ ਰਿਪੋਰਟ ਆਵੇਗੀ ਮੈਨੂੰ ਉਹ ਮਨਜ਼ੂਰ ਹੋਵੇਗੀ। ਇਸ ਸੰਬੰਧੀ ਮੈਂ ਕੋਈ ਕੋਰਟ ਕੇਸ ਆਦਿ ਨਹੀਂ ਕਰਾਂਗਾ। ਮੈਂ ਆਪ ਜੀ ਦਾ ਅਤਿ ਧੰਨਵਾਦੀ ਹੋਵਾਂਗਾ।

ਆਪ ਜੀ ਦਾ ਵਿਸ਼ਵਾਸ਼ਪਾਤਰ।

ਰਜਿੰਦਰ ਕੁਮਾਰ ਪੁੱਤਰ ਕਾਂਤ ਕੁਮਾਰ,

ਵਾਸੀ ਨਾਭਾ, ਜਿਲ੍ਹਾ ਪਟਿਆਲਾ

ਮੋਬ ਨੰ. 97819-35091

**ਹਲਫੀਆ ਬਿਆਨ**

ਮੈਂ ਰਜਿੰਦਰ ਕੁਮਾਰ ਪੁੱਤਰ ਕਾਂਤ ਕੁਮਾਰ ਵਾਸੀ ਤਹਿਸੀਲ ਨਾਭਾ, ਜਿਲ੍ਹਾ ਪਟਿਆਲਾ ਦਾ ਰਹਿਣ ਵਾਲਾ ਹਾਂ ਅਤੇ ਧਰਮ ਨਾਲ ਹੇਠ ਲਿਖਿਆ ਬਿਆਨ ਕਰਦਾ ਹਾਂ ਕਿ:-

1. ਇਹ ਕਿ ਮੈਂ ਉਕਤ ਪਤੇ ਦਾ ਪੱਕਾ ਵਸਨੀਕ ਹਾਂ।
2. ਇਹ ਇੱਕ ਘਰੇਲੂ ਬਿਜਲੀ ਕੁਨੈਕਸ਼ਨ ਖਾਤਾ ਨੰ. K64KT140880X ਪਿੰਡ ਟੌਹੜਾ ਵਿਖੇ ਮੇਰੇ ਨਾਮ ਪਰ ਚੱਲ ਰਿਹਾ ਹੈ।
3. ਇਹ ਕਿ ਉਕਤ ਕੁਨੈਕਸ਼ਨ ਦਾ ਲੋਡ ਸਿਰਫ 1.98 ਕਿਲੋਵਾਟ ਹੈ।
4. ਇਹ ਕਿ ਉਕਤ ਕੁਨੈਕਸ਼ਨ ਵਾਲਾ ਮੀਟਰ ਖਪਤ ਤੋਂ ਜਿਆਦਾ ਯੂਨਿਟਾਂ ਦਰਸਾਉਂਦਾ ਹੈ।
5. ਇਹ ਕਿ ਮੈਂ ਉਕਤ ਮੀਟਰ ਨੂੰ ਚੈਲੰਜ ਕਰਦਾ ਹਾਂ ਕਿ ਇਹ ਮੀਟਰ ਠੀਕ ਨਹੀਂ ਹੈ।
6. ਇਹ ਕਿ ਉਕਤ ਮੀਟਰ ਨੂੰ ਐਮ.ਈ. ਲੈਬ ਵਿੱਚ ਮੇਰੀ ਗੈਰ-ਹਾਜ਼ਰੀ ਵਿੱਚ ਚੈੱਕ ਕਰਵਾਇਆ ਜਾਵੇ ਜੀ। ਇਸ ਸੰਬੰਧੀ ਪਾਵਰਕਾਮ ਦਾ ਜੋ ਖਰਚਾ ਹੋਵੇਗਾ ਮੈਂ ਉਹ ਭਰਨ ਲਈ ਤਿਆਰ ਹਾਂ।
7. ਇਹ ਕਿ ਲੈਬ ਦੀ ਜੋ ਵੀ ਰਿਪੋਰਟ ਆਵੇਗੀ ਉਸ ਨੂੰ ਮੈਂ ਮੰਨਣ ਲਈ ਪਾਬੰਦ ਹੋਵਾਂਗਾ ਅਤੇ ਇਸ ਸੰਬੰਧੀ ਕੋਈ ਵੀ ਕੋਰਟ ਕੇਸ ਨਹੀਂ ਕਰਾਂਗਾ।

ਬਿਆਨ ਕਰਤਾ

ਤਸਦੀਕ:

ਤਸਦੀਕ ਕੀਤਾ ਜਾਂਦਾ ਹੈ ਕਿ ਮੇਰੀ ਉਕਤ ਹਲਫੀਆ ਬਿਆਨ ਸਹੀ ਵਾ ਦਰੁਸਤ ਹੈ ਅਤੇ ਮੈਂ ਇਸ ਵਿੱਚ ਕੁਝ ਵੀ ਛੁਪਾ ਕਿ ਨਹੀਂ ਰੱਖਿਆ ਹੈ।

ਮਿਤੀ:

ਬਿਆਨ ਕਰਤਾ